Budyšin (MaU/SN). Na lětušim 18. čitanskim wubědźowanju Rěčneho centruma WITAJ minjenu sobotu na žurli Serbskeho muzeja Budyšin wobdźělichu so wosom šulerkow a sydom šulerjow 3. lětnika. Někotři běchu so na swojej šuli w castingu přesadźili, a tak z podpěru wučerja abo wučerki kaž tež doma ze staršimi zwučowali. Druhim běchu wučerjo poručili so přizjewić a so na wubědźowanje přihotować. Wurisanje dobyłoj staj z rjadu dźewjeć serbskich wobdźělnicow/kow Paul Čuška z Worklec a z rjadu šesćoch, kotřiž serbšćinu wuknu, Helena Piwarcec z Wojerec. Měritka, po kotrychž jury, kotrejž přisłušachu Manuela Smolina, Sylwija Wjeńcyna, Ludmila Wićazowa, Janina Mikławškowa a Lucijan Kubica posudźowaše, njeběchu připosłucharjam wozjewili.
szl_Latn